મુંબઇ: કેલેન્ડર વર્ષ ૨૦૧૬ પૂરું થવાને ગણતરીના દિવસો જ બાકી છે. આ વખતે રિટર્ન આપવાની બાબતમાં ભારતીય શેરબજાર ઊણું ઊતર્યું છે, જ્યારે પાકિસ્તાન અને બાંગ્લાદેશનાં શેરબજાર તેમાં આગળ નીકળી ગયાં છે. કેલેન્ડર વર્ષ ૨૦૧૬માં પાકિસ્તાનના કરાચી સ્ટોક એક્સચેન્જમાં ૪૪ ટકા જેટલો સુધારો નોંધાયો છે, જ્યારે બાંગ્લાદેશના ઢાકા સ્ટોક એક્સચેન્જના બ્રોડ ઇન્ડેક્સમાં ચાલુ વર્ષે ૬.૫ ટકા સુધારો નોંધાયો છે, જ્યારે તેની ચાલુ વર્ષે ગઇ કાલ સુધીમાં બીએસઇ સેન્સેક્સમાં નજીવો ૦.૪૭ ટકા સુધારો નોંધાયો છે.